ฟิตช์ เรตติ้ง ปรับเพิ่มเครดิตไทยเป็น BBB+
ข่าวดีประเทศไทย! ฟิตช์ เรตติ้ง ปรับเพิ่มอันดับความน่าเชื่อถือประเทศไทยขึ้นเป็น BBB+
8 มี.ค. 2556

ข่าวดีประเทศไทย! ฟิตช์ เรตติ้ง ปรับเพิ่มอันดับความน่าเชื่อถือประเทศไทยขึ้นเป็น BBB+
บริษัทจัดอันดับความน่าเชื่อถือ ฟิตช์ เรตติ้ง ปรับเพิ่มอันดับเครดิตประเทศไทย โดยเพิ่มอันดับความน่าเชื่อถือในส่วนสกุลเงินต่างประเทศระยะยาว (IDR) เป็น BBB+ จากเดิมที่ BBB โดยมีมุมมองมีเสถียรภาพ (Stable) เนื่องจากการเมืองมีเสถียรภาพและเงินเฟ้อต่ำ ซึ่งฟิตช์ให้เหตุผลว่า เศรษฐกิจไทยสามารถฟื้นตัวจากปัจจัยลบหลายด้านมาได้ อาทิ ภาวะน้ำท่วมใหญ่เมื่อปลายปี 2554 โดยมีการใช้นโยบายการเงินและอัตราดอกเบี้ยที่ยืดหยุ่น
ฟิตช์ซึ่งยังปรับเพิ่มเครดิตสกุลเงินต่างประเทศระยะสั้นของไทย จาก F3 เป็น F2 และปรับเพิ่มเพดานอันดับเครดิตจาก BBB+ เป็น A- ยังระบุว่า อัตราจีดีพีโดยเฉลี่ยของไทยระหว่างปี 2008 – 2012 นั้น ขยายตัวได้ที่ 2.9% ซึ่งสูงเกินกว่าค่าเฉลี่ยกลางของเครดิตในระดับ BBB และ A ซึ่งมีค่าเฉลี่ยจีดีพีที่ 2.4% และ 2.5% ตามลำดับ 
นอกจากนี้ ธนาคารแห่งประเทศไทยยังสามารถควบคุมอัตราเงินเฟ้อให้อยู่ในระดับต่ำได้นานกว่า 1 ทศวรรษที่ผ่านมา และมีเสถียรภาพทางด้านราคาในระดับสูง ทำให้เศรษฐกิจไทยมีศักยภาพสามารถดูดซับภาวะช็อกทางเศรษฐกิจได้